సమాచార హక్కు
ప్రభుత్వ కార్యాలయాలు, సంస్థల నుంచి సమాచారాన్ని అడిగి తీసుకునే అధికారమే సమాచార హక్కు (Right to Information). మనం ఏ ఆఫీస్ లో కాలిడినా కావలిసిన సమాచారంపొందుట దుర్లభం. లంచం ఇచ్చుకోనిదే ఫైలు కదలదు. సామాన్యుడికి ఏ ఆఫీసుకు వెళ్ళినా పనిచేయించుకోవటం, తనకు కావలసిన సమాచారాన్ని రాబట్టటం చాలా కష్టం.ఈ నేపథ్యంలో భారత ప్రభుత్వం 12 అక్టోబర్ 2005 తేదీన ఈ సమాచార హక్కు చట్టం (Right to Information Act) * భారతదేశమంతటా అమలులోకి వచ్చింది. దీనిని ఉపయోగించుకొని, ప్రభుత్వ పనులపై సమచారాన్ని పొందవచ్చు. ఇంతకుముందు పార్లమెంటు, లేక విధాన సభ లేక విధాన పరిషత్ సభ్యులకు గల ఈ సౌకర్యాన్ని, ఈ చట్టం ద్వారా ప్రజలందరికి కలిగింది. ప్రభుత్వ అధికారులు అడగకపోయినా వారంతట వారే విధి విధానాలు, ఉద్యోగుల బాధ్యతలు మొదలైన 17 అంశాల గురించి సమాచారం ఇవ్వాలి. దీని ప్రకారం ప్రతి ప్రభుత్వ కార్యాలయంలో సహాయ పౌర సమాచార అధికారి, పౌర సమాచార అధికారి, అప్పిలేట్ అధికారుల పేర్లు, వారి ఫోన్ నెంబర్లను, ప్రజలకు కనిపించే విధంగా బోర్డుమీద స్పష్టంగా రాసి ఉంచాలి.సమాచార హక్కు చట్టం లో మెుత్తం 6 అధ్యాయాలు, 31సెక్షన్లు ఉన్నాయి.
ఐఐఐటి- బెంగుళూరు
ఐఐఐటి-బీ సెప్టెంబర్ 15, 1999 లో ఐ.టి.పి.ఎల్ అనే ప్రదేశము యొక్క ఒక భాగములో భారతీయ సాంకేతిక సమాచార పీఠం పేరుతో నిర్మించబడింది. ఈ పీఠము తమ విద్యార్థులకు మొదటి నాలుగు సంవత్సరములు ఐ.టి.పి.ఎల్ లో పాఠాలు చదివించారు. ఆగస్టు 2003 లో ఐఐఐటీ-బీని ఐ.టి.పి.ఎల్ నుంచి ఎలక్ట్రానిక్ సిటీ (విద్యుత్తు పట్నం) అనే ప్రదేశానికి మార్చారు. 
జాతీయ ప్రాముఖ్య పీఠములను స్ఫూర్తిగా తీసుకొని ఐఐఐటీ-బీని స్థాపించారు. ఉదాహరణకు, మన దేశములో భారతీయ సాంకేతిక పీఠములు, జాతీయ సాంకేతిక పీఠములు మరియు భారతీయ యోజన పీతములు జాతీయ ప్రాముఖ్య పీతములుగా గుర్తిస్తారు.
ఈ పీఠము ప్రారంభించినప్పుడు, విద్యార్థులకు సాంకేతిక సమాచారములో పట్టాలు బహుకరించేది. జనవరీ 2005 లో విశ్వవిద్యాలయ ఖ్యాతి కలిగిన తరువాత ఈ పీఠము తమ విద్యార్థులకు సాంకేతిక సమాచారములో ప్రవీణులుగా గుర్తించి డిగ్రీ లను బహుకరించడం ప్రారంభించింది. ఈ పీఠము విశ్వవిద్యాలయముగా పరివర్తన చెందక క్రితము భారతీయ సాంకేతిక సమాచార పీఠమునుంచి అంతర్జాతీయ సాంకేతిక సమాచార పీఠముగా పేరు అనువదించబడింది (2004 లో).